Bergen 07.-08.05.18

**Protokoll fra møte i Representantskapet FO Hordaland – REPSKAP NR 1/2018**

Mandag 7. og tirsdag 8.mai 2018

Grand Hotel Terminus, Zander Kaaes gt. 6. 5015 Bergen

***Representantskapet er avdelingens høyeste organ mellom årsmøtene. Representantskapet består av representanter fra klubber samt styret i avdelingen. Størrelse og sammensetning av representantskapet vedtas av årsmøtet. Representantene har møteplikt i representantskapet.***

|  |  |
| --- | --- |
|  | **ÅPNING*** Navneopprop
* Godkjenning
	+ Møteledelse
	+ Protokollfører
	+ Protokollkomite
* Protokoll Representantskapsmøte 07.12.17
* Godkjenning
	+ Dagsorden
	+ Forretningsorden
* Litt godt nytt fra avdelingen, fylket, klubber

**Vedtak: Grethe Kvist og Mohamad Mehdi velges som møteledere. Bente Owren velges som protokollfører. Til protokollkomite velges Rolf Unneland og May Frida Bosch. Dagsorden og forretningsorden godkjennes. Protokoll fra representantskapsmøte 07.12.17 godkjennes. Representantskapet tar informasjon til orientering.**  |
|  | **TASWO, HOSPITERING, SAMARBEIDSAVTALEN*** Samarbeid med sosialarbeiderforeningen TASWO i Tanzania.
* Hospitanter TASWO 2017 vil også presentere sin rapport.

**Vedtak: Representantskapet tar Mohamad Mehdi sin orientering om Samarbeidet med TASWO til orientering. Sølvi Folkedals presentasjon om Hospitering i Tanzania tas til orientering. Rapport fra hospiteringen legges ut på FO Hordalands hjemmeside.** |
|  | **SOSIALT ARBEID I TANZANIA** Innlegg ved Francis Joseph Sunguya som er leder av TASWO styret i Kilimanjaro og lærer i sosialt arbeid ved Mwenge Catholic University, i Moshi, Tanzania**Vedtak: Representantskapet tar Francis Joseph Sunguya fra TASWO sitt innlegg om sosialt arbeid i Tanzania til orientering.**  |
|  | **SITUASJONEN I PALESTINA*** Ved Palestinakomiteen i Bergen
* Innlegg fra studietur som flere fra FO Hordaland deltok på i mars i år.

**Vedtak: Representantskapet tar** **Morten Heszlein-Lossius, leder av Palestinakomiteen i Bergen, sin orientering til etterretning.**  |
|  | **ORGANISASJONSDEBATTEN I FO** Vedlagt er LS sak som ble debattert på Avdelingskonferansen i FO 12.april. Vedtaket fra landsstyret i denne saken fra mars 2018 var: * *Landsstyret slutter seg til framdriftsplanen skissert i saksframstillingen.*
* *Diskusjonsnotat nr. 1 Regionreform og klubbstruktur legges fram for landsstyret til diskusjon. Diskusjonen følges opp på fylkeskonferansen i april. Vedtak i saken fattes av landsstyret i juni 2018.*
* *Landsstyret støtter at FO følger de nye fylkesgrensene.*
* *LS avviser videre utredning av ordning med forbundsstyre.*
* *Utrede 11 gjennomgående LS-rep + 11 valgte fra fylket for øvrig.*
* *Organisasjonsendringene må sikre at man minimum opprettholder de økonomiske ressursene ute i avdelingene på det nivået de er i dag. Fordelingen av ressursene kan man imidlertid se på hensiktsmessigheten av.*

**Vedtak: Representantskapet tar orienteringen fra Grethe Kvist og debatt til etterretning. AU setter ned arbeidsgruppe som skal arbeide videre med saken fram mot neste landsstyremøte i juni. Samarbeid med Sogn og Fjordane er en forutsetning.** |
|  | **PENSJONSORDNINGEN** Vi har invitert to pensjonseksperter til å komme og foredra for oss. Slik gjør vi det lettere for deg å tastilling [til FO sitt forslag som er å stemme ja til ny pensjonsordning.](https://www.fo.no/nyheter/fo-anbefaler-deg-som-er-medlem-a-stemme-ja-til-ny-pensjonsordning-article13966-1064.html)* GEIR VELAND, FaFo
* STEIN STUGU, De Facto

Forslag fra Kenneth Larsen til uttalelse fra FO Hordaland legges fram for representantskapet. **1) AUs forslag til uttalelse: «VI bør si JA til avtalen om ny offentlig tjenestepensjon».** Representantskapet i FO Hordaland har den 8. mai 2018 debattert avtalen om ny offentlig tjenestepensjon og anbefaler sine medlemmer til å bruke stemmeretten og si JA til avtalen på uravstemningen som har frist 15. mai. Vår kamp for gode og rettferdige pensjonsordninger og mot den usolidariske endringen i folketrygdloven om levealdersjustering vil fortsette politisk. FO har fulgt forhandlingsløpet til avtale om tjenestepensjon for ansatte i offentlig sektor tett, og anbefaler FOs medlemmer til å stemme ja til avtalen som ble inngått kl.05.30 lørdag 3. mars 2018.Første forhandlingsrunde om tilpasning av offentlig tjenestepensjon til pensjonsreformen strandet i 2009, og ferden frem til avtalen som ble presentert 3. mars i år har vært lang og krevende. Underveis har det blitt tydeligere og tydeligere for partene at konsekvensene av levealdersjustering innebar at den gamle bruttoordningen førte til stadig dårligere offentlig tjenestepensjon. Effekten ble forsterket slik at de yngste ville få det verst. Konkret lå 1963 kullet an til å få et samlet pensjonsnivå på under 60 % ved avgang ved 67 år, mens 1993 kullet risikerte et samlet pensjonsnivå på under 50 %. Med den fremforhandlede avtalen sørger man for at det samlede pensjonsnivået blir vesentlig bedre, og dette mener FO vi ikke har råd til å si nei til.Mange har tatt til orde for at man bør stemme nei til avtalen. Begrunnelsen for dette dreier seg i hovedsak om at man er motstander av levealdersjusteringen. FO er enig i at levealdersjusteringen er dypt problematisk og baserer seg på forutsetninger som vi ikke uten videre er enig i. Særlig er det store forskjeller mellom ulike yrkesgruppers muligheter til å velge å jobbe utover 67 år. Men pensjonsreformen med levealdersjustering er vedtatt av Stortinget, og det foreligger ingen politisk vilje til å endre dette. FO mener at den nye avtalen om tjenestepensjon for ansatte i offentlig sektor ikke kan brukes som brekkstang for å få Stortinget til å endre mening. Konsekvensene av å stemme ned avtalen vil mest sannsynlig bli at lov om statens pensjonskasse endres, og at dette vil tvinge frem endringer i offentlig sektor for øvrig. Sannsynligheten for at dette blir en bedre ordning er minimal, og muligheten for at vi mister noe av det vi har oppnådd med den nye avtalen er overhengende. Da snakker vi blant annet om:* En ordning med betinget pensjon for de som ikke kvalifiserer til AFP – dvs. ikke slik som i privat sektor der man risikerer å miste alt
* En ordning der yngre arbeidstakere har bedre muligheter til å kompensere for levealdersjusteringen.
* Tidligpensjonstillegg for årskullene fra 1963 til 1970
* Vesentlig bedre samordningsregler enn det som ble foreslått av ASD høsten 2017
* En tydelig forventning om at uføres alderspensjon «skal tilpasses folketrygden på en slik måte at det oppnås et godt samlet pensjonsnivå ved 67 år i forhold til arbeidsføres alderspensjon».
* At ansatte med særaldersgrense som er født før 1963 beholder dagens regler, og et videre partssamarbeid med utredning og avtale om videre løsninger for personer med særaldersgrense.

Avtalen skal evalueres innen 1.1.2030. Da vil det bli nye muligheter til påvirkning. Kampen for gode pensjonsordninger og mot levealdersjusteringen vil fortsette - også etter denne avtalen. Hvis vi ikke inngår avtalen, risikerer vi at arbeidstakernes organisasjoner spilles ut på sidelinjen i den videre utviklingen av offentlig tjenestepensjon. Derfor anbefaler vi deg til å stemme JA.**2) Forslag fra Kenneth Larsen og Jan Aarskog: «Vi vil derfor oppfordre alle til å stemme NEI til det framforhandlete resultatet».**FO har sendt ut forslag om ny offentlig tjenestepensjon til uravstemning.FO Hordaland mener forslaget ikke er en tilpasning av offentlig tjenestepensjon til ny folketrygd. Tvert imot forlates de viktige solidariske prinsippene som ligger til grunn for dagens avtalefestede pensjon (AFP) og tjenestepensjon. Vi vil derfor oppfordre alle til å stemme NEI til det framforhandlede resultatet.**I dagens pensjonsordning** blir pensjonen din beregnet ut i fra den sluttlønnen du har når du går av. Om du har jobbet i det offentlige i 30 år har du en garanti på å få 66 % av sluttlønn ved 65 år. Dette får du i pensjonsutbetaling resten av livet. Dagens ordning omfordeler og sikrer alle en god pensjon. Dessverre så er ikke denne garantien like mye verdt for de unge. 66 %-garantien er ødelagt på grunn av levealdersjusteringa. Det vil si at om noen år vil 66 % ikke være mulig å få ved 65 år. Derfor er vi enige om at noe må gjøres, men er veldig uenig i løsningen som er valgt.**Det nye forslaget** innebærer at alle år med inntekt i offentlig sektor skal gi opptjening til din pensjon. Hvert år legges det av en prosentsats av inntekten din til «din beholdning». Beholdningen vokser jevnt og trutt så lenge du har en inntekt. Jo høyere lønn du har, jo mer legges av. Har du inntekt over 7,1 G vil du faktisk få lagt av mer enn om du har lønn under 7,1 G. Det lønner seg altså å ha høy lønn og å jobbe i mange år. «Det skal lønne seg å jobbe» sies det, men like sant er det å si at det skal straffe seg å måtte gå av ved 62 år.Avtalefesta pensjon (AFP): Dagens AFP er en tidligpensjonsløsning som gir rett på å kunne gå av ved 62 år med en litt lavere pensjon enn 66 % mellom 62-65 år, men at du, ved 65 år, får 66 % av sluttlønna di, livet ut. Det å gå av før 65 år, gir deg ikke livsvarig tap i pensjon. Men, igjen har levealdersjusteringa gjort at denne garantien er ødelagt for dagens unge. Partene har foreslått å gjøre om dagens AFP fra en tidligpensjonsordning for dem som trenger det, til en tilleggspensjonsordning lik den i privat sektor. Den nye tilleggs-AFPen straffer dem som må gå av ved 62 år og belønner dem som kan jobbe lenge som senior.Partene som har forhandlet er veldig opptatt av å sammenligne det nye forslaget med hvordan det ville gått om det ikke ble gjort noe med offentlig tjenestepensjon slik den ser ut i dag. Partene sier at løsningen er bra for unge, sammenlignet med hva som ville skjedd hvis ikke noe ble gjort. Vi er enig i at noe måtte gjøres, vi er bare veldig uenige i løsningen som er valgt.Tanken om at alle skal ha en rimelig pensjon blir forlatt, systemet tar ikke lenger hensyn til at ulike jobber sliter ut folk med ulik fart. Forslaget, om det blir gjennomført, vil gi ekstreme forskjeller i årlig pensjon mellom de som må gå av ved 62 år og de som er så heldige at de kan stå til de er 70, 72 eller 75 år. De som kommer best ut kan få over 100% av lønna si i pensjon, de som kommer dårligst ut vil ligge på rundt 40%.Vi mener også at omgjøringa av AFP fra en tidligpensjonsordning til en tilleggspensjonvil føre til uakseptabelt dårlig pensjonsnivå resten av livet for de som trenger å gå av de første årene etter at de fyller 62 år.**Partene har** heller ikke kommet fram til en løsning for de uføre. Ca. 30 % av oss blir uføre før 67 år, og ingen har papir på livet. I dagens ordning får de uføre opptjening fra 62 – 67 år. Da kan de gå av med ufør eller delvis ufør/delvis AFP før 67 år og likevel få samme alderspensjon som om de hadde stått i jobb. Pensjonsreformen betyr at opptjeningen i folketrygden nå skal bygge på livsinntekt istedenfor de 20 beste årene slik det var før. Det går hardt utover uføres alderspensjon fordi uførheten begrenser. Ved et nei vil staten fremdeles ha en tidligpensjonsordning gjennom AFP-en som ligger i hovedavtalen og kommuneansatte vil ha både AFP og offentlig tjenestepensjon slik den er i dag. Partene har fortsatt tid til å sette seg ned og gjøre en grundigere jobb for å sikre ALLE en anstendig pensjon. FO Hordaland mener dette er en viktig kamp å ta, som hele fagbevegelsen bør stille seg bak.**Vedtak: Representantskapet tar orienteringen som er lagt frem fra ulike hold til orientering, og vedtar Arbeidsutvalgets uttalelse *«VI bør si JA til avtalen om ny offentlig tjenestepensjon»*. Innspill fra Torhild Bråthe om å endre ordlyd i siste avsnitt: *«Avtalen skal evalueres innen 1.1.2030. FO må fortsette kampen for gode pensjonsordninger og mot levealdersjusteringen også etter denne avtalen. Vi anbefaler deg til å stemme JA.»* ble ikke tatt til etterretning. Avgjørelsen ble tatt med 21 stemmer for, 8 mot, 7 avholdende. Uttalelsen blir lagt på FO Hordalands hjemmeside, FO Hordalands facebook-side, og sendes våre medlemmer på e-post.** |
|  | **Eventuelt**Ingen saker til eventuelt.  |

**Deltakere:**

|  |  |  |  |
| --- | --- | --- | --- |
|  |  | **Dag 1****til stede/****permisjon** | **Dag 2****til stede/****permisjon** |
| **Avdelingsstyret** |
| Myking | Siv | X | X |
| Mehdi | Mohamad | X | X |
| Owren | Bente Nilssen | X | X |
| Nymoen | Magnus | X | 9:00-12:00 |
| Devik | Trude | X | X |
| Remes Øen | Renathe | X | 9:00-12:00 |
| Aarskog | Jan | X | X |
| Larsen | Kenneth | 9:00-10:15 | X |
| Kvist | Grethe | X | X |
| Birkeland | Erik | - | X |
| Demir | Carjet | - | - |
| Unneland | Rolf | X | X |
| **Bergen kommune** |
| Sleveland | Karianne | - | - |
| Waagbø | Lars | X | X |
| Eide | Geir | X | X |
| Simonsen | Sigrid | X | X |
| Taule | Line | X | X |
| Steinsland | Karoline | X | X |
| Takvam | Aina Cathrin | - | - |
| Rognmo | Marit | - | - |
| Solstrand | Vibeke | X | - |
| Mikalsen | Ole | - | - |
| Arnesen | Silje | X | X |
| de Lange | Linn-Christin Eik | X | X |
| Marquard | Camilla | X | 11.30-15:00 |
| Meen | Gunhild | X | X |
| Hatlevoll | Lena | - | - |
| Kroken | Silje C. T. | X | X |
| Sollid | Arnhild | X | X |
| Jørs | Iselin | X | X |
| Akse | Ingunn | 13:30-15:00 | 13:30-15:00 |
| Totland | Frøydis | - | - |
| Lisæth | Lene Yvonne Hamsund | X | X |
| **Helse Bergen** |
| Rabben | Oddmund | 14:00-15:00 | X |
| Ottesen | Jonny | X | X |
| Bråthe | Torhild | X | X |
| Vevang | Marius | X | X |
| **NHO** |
| Knutsen | Ingrid Tunestveit | - | - |
| **Region Hardanger** |
| Sjøtun | Arild | - | - |
| Befring | Liv Berit Kvernes | X | X |
| Hellesnes | Randi Vinnem | X | 11:15-15:00 |
| Sperrevik | Ingvild | - | - |
| **Region Midthordland** |
| Brattåker | Benedicte | X | 13:30-15:00 |
| Midttun | Mariell | X | X |
| Simonsen | Kristina | X | 13:45-15:00 |
| Hope | Marius Heldal | X | X |
| Pettersen | Hege Steinsland | X | X |
| Eide | Bjørg | - | - |
| Gylløw | Tove | - | - |
| Lunde | Marianne | X | X |
| Nordvik | Reidun | X | X |
| **Nordhordland** |
| Bratshaug | Marianne | - | - |
| Kleppe | Betty Bakken | - | - |
| Holm | Alexandra Wiik | - | - |
| Sande | Øystein | - | - |
| Hågensen  | Ane | X | - |
| Tinbod | Laila | X | 14:00-15:00 |
| Knudsen | Christel | - | - |
| Gudvangen | Marita | X | X |
| Voldsund | Gunhild | X | X |
| **Region Sunnhordland** |
| Hevrøy | Hilde | - | X |
| Dale | Hanne | - | - |
| Dale | Ragnhild | - | - |
| Nilsen | Henriette | - | - |
| Eide | Torill | - | - |
| **Stat** |
| Folgerø | Maren | - | - |
| Kvamsås | Anne | - | - |
| Falch | Magnhild Grønnestad | X | - |
| Paulsen | Hege | X | X |
| Berntsen | Margaret | X | X |
| **Virke** |
| Bosch | May Frida | X | X |
| Hovlandsdal | Hege Mattson | X | X |
| Krossøy | Catherine | - | - |
| **Rådgivende utvalg** |
| Folkedal | Sølvi | X | 0 |
| Aarskog | Eva | X | X |
| **Observatører og gjester** |
| Ytreland | Lena | X | X |
| Mathisen | Stela | X | - |
| Håland | Kjell | - | X |